Doar singura ei fiică, pe care a avut-o cu Marc Antoniu, nu a murit de tânără și a putut continua arborele genealogic al reginei Egiptului, scrie slate.fr.
Cleopatra a avut patru copii în timpul vieții sale: un fiu cu Iulius Cezar și trei copii cu Marc Antoniu. Cei mai mulți dintre copiii ei au murit de tineri. Ptolemeu al XV-lea (cunoscut sub numele de "Cezarion"), fiul pe care l-a avut cu Iulius Cezar, a fost ucis din ordinul împăratului Augustus (sau Octavian), imediat după moartea reginei egiptene, în anul 30 î.Hr., când avea în jur de 15 ani.
La rândul lor, Alexandru Helios (născut în anul 40 î.Hr.) și Ptolemeu Filadelful (născut în anul 36 î.Hr.), cei doi fii pe care Cleopatra i-a avut cu Marc Antoniu (care s-a sinucis cu câteva zile înaintea ei, după înfrângerea de către Octavian/Augustus), au fost duși la Roma. Acolo, au fost crescuți de Octavia, sora împăratului Augustus și fosta soție a lui Marc Antoniu, și probabil au murit prematur.
De asemenea, forțată să se exileze în capitala Imperiului Roman și încredințată în grija Octaviei, Cleopatra Selene (născută în 25 î.Hr.) a fost singura fiică a Cleopatrei și a lui Marc Antoniu. Se spune că a avut doi copii, inclusiv un fiu, Ptolemeu de Mauretania (născut în jurul anului 1 î.Hr.). Roma i-a permis acestuia să conducă regatul Mauretania (care se întindea în nordul actualului Maroc și în nord-vestul actualei Algerii).
Nepotul Cleopatrei a condus acest regat între anii 23 și 40 d.Hr., până când a fost el însuși ucis de împăratul roman Caligula. Cu toate acestea, Ptolemeu de Mauretania s-a căsătorit și și-a întemeiat o familie înainte de a muri. Se cunoaște cel puțin o fiică, numele ei fiind Drusilla de Mauretania cea Tânără (în jurul anilor 38-79). Și Drusilla s-a căsătorit de două ori și a avut copii. Printre numeroșii ei descendenți s-a numărat, printre alții, împăratul roman Caracalla (188-217).
Prin urmare, linia de descendență a Cleopatrei a durat două secole și jumătate după moartea ei. Împăratul Caracalla a murit fără a lăsa urmași oficiali. Dar, cunoscând natura regilor și a nobililor, este foarte puțin probabil ca vreunul dintre ei să nu fi avut amante, să fi întreținut curtezane sau să fi avut copii în afara căsătoriei. Prin urmare, Cleopatra are, probabil, descendenți în viață astăzi. Dar nu vom ști niciodată și nu vom putea niciodată să le urmărim descendența genealogică.
Cleopatra a fost ultima regină care a condus Egiptul antic. Ea este una dintre cele mai cunoscute personaje feminine din istoria mondială, Cleopatra a VII-a fiind cea mai controversată conducătoare pe care a avut-o Egiptul.
În timpurile ei, Cleopatra era considerată o femeie foarte frumoasă și era conștientă de lucrul acesta, motiv pentru care adesea își folosea puterea de seducție pentru a-și duce la bun sfârșit planurile.
Cleopatra a VII-a s-a născut în anul 69 î.Hr în Egipt, şi a fost fiica faraonului Ptolemeu al XII-lea. Cleopatra și fratele ei, Ptolemeu al XIII-lea s-au căsătorit și au fost desemnați succesori pentru a conduce Egiptul.
În anul 48 î.Hr după ce Pompei a fost învins de către Iulius Cezar în războiul triumvirilor, acesta a decis să fugă în Egipt în speranța de a primi sprijin de la cetățeni, fiind aliat politic lui Ptolomeu al XII-lea. Însă, Ptolomeu al XII-lea a ordonat asasinarea lui.
În încercarea de a avea autoritate politică, Cleopatra a încercat să intre în grațiile lui Caesar.
Potrivit legendei, Cleopatra a fost dusă la Caesar înfășurată într-un covor. Iulius Caesar a căzut rapid în mrejele ei și a fost de acord să participe la războiul civil egiptean de partea ei.
În iunie 47 Cleopatra a avut un fiu, Cezarion, despre care se spune că este copilul lui Iulius Caesar.
Când acesta s-a întors în Roma, după ce a clarificat situația din Egipt, a luat-o pe Cleopatra cu el. După asasinarea lui Iulius Caesar în martie 44, Cleopatra s-a întors în Egipt și și-a adus și fiul cu ea.
În anul 42, în Cleopatra a început relația cu Marc Antoniu, care a dus la nașterea a trei copii: Alexandru Helios, Cleopatra Selene a II-a și Ptolemeu Filadelfus.
Relația Cleopatrei cu Marc Antoniu i-a revoltat pe romani, care erau îngrijorați că ofițerul roman nu-și mai respectă atribuțiile pentru că petrecea foarte mult timp în compania Cleopatrei.
Relația dintre ei a mers atât de departe încât s-au căsătorit cu toate că Marc Antoniu era însurat deja cu Octavia.
Potrivit datelor istorice, în timp e Octavian se lupta cu Marc Antoniu pe mare, Cleopatra a aflat că iubitul ei a fost ucis, așa că le-a cerut sclavilor ei să aducă un coș în care se aflau doi șerpi. Cleopatra a luat o viperă și și-a pus-o în jurul sânilor și a fost mușcată de aceasta.
Alții cercetători sunt de părere că moartea Cleopatrei a survenit în urma unei lovituri de o sabie, dată de Octavian.
Conform unei alte legende, Octavian i-ar fi pus otravă Cleopatrei în apă, și asta i-a provocat moartea. După ce a auzit că iubita lui a murit, Marc Antoniu s-a înjunghiat în stomac. Marc Antoniu și Cleopatra au fost îngropați împreună, însă mormântul lor nu a fost găsit niciodată. Cleopatra nu era de origine egipteană, făcea parte dintr-o dinastie grecească.